钦定古今图书集成/明伦汇编/氏族典/第522卷 > 薛朋龟
## 钦定古今图书集成/明伦汇编/氏族典/第522卷 > 薛朋龟

按《万姓统谱》：“朋龟字彦益，鄞人。政和八年进士，授仙
居县尉。值岁饥，道殣相望，剽掠四起，朋龟请于郡，发
粟赈之，民多所全活。改楚州司录，适靖康之变，楚师
勤王者归道州境，郡守薄其犒，辄鼓噪为乱，朋龟急
走军中，谕以礼法，军始帖服。擢行在登闻检院，兼权
工部郎中，守正不阿，弹劾权贵人，一时皆为避去。”后
知衡州，致仕，与汪思温等结社林下，后进多从之考
问德业，称为“四明五老”云。